- Hindi News
- National
- 1 अप्रैल से मंडी गेट पर पर होगी अनाज की ग्रेडिंग, व्यापारी ऑनलाइन लगाएंगे बोली
1 अप्रैल से मंडी गेट पर पर होगी अनाज की ग्रेडिंग, व्यापारी ऑनलाइन लगाएंगे बोली
देशभर की 500 मंडियों को डिजिटल नेटवर्क से जोड़कर तैयार किए गए ई-कृषि बाजार में शाजापुर मंडी भी ऑनलाइन हो गई है। सोमवार को ऑनलाइन सर्वर पर कृषि मंडी का डाटा अपलोड कर टेस्टिंग शुरू की गई। करीब 20 दिनों की टेस्टिंग के बाद 1 अप्रैल से मंडी गेट पर ही उपज की ग्रेडिंग की जाएगी। ऑनलाइन से जुड़ी देश की 500 मंडियों के व्यापारी ई-बोली लगाएंगे। शुरुआत चने की फसल के साथ की जाएगी। इसके लिए मंडी प्रबंधन ने मुख्य द्वार से लेकर आधुनिक ई-ऑक्शन (नीलामी) कक्ष की सुविधाएं जुटा ली हैं।
इन दिनों पूरी तरह डिजिटल दिखाई दे रही शाजापुर मंडी से जुड़े 50 हजार किसानों को उनकी फसल के अच्छे दाम मिलेंगे। किसान देशभर की तेज भाव वाली मंडी का चुनाव कर फसलों के नमूनों की जानकारी अपलोड करा देंगे। इसके लिए मंडी में वाईफाई जोन के साथ किसानों के लिए आरामदायक कुर्सियों वाले कक्ष तैयार हो गए हैं। फसलों की ग्रेडिंग व अन्य जांच के लिए विशेष लैब के साथ नए कर्मचारियों को नियुक्त किया जा चुका है। जो किसानों को अपनी फसल देश की विभिन्न मंडियों में बेचने के लिए मदद करेंगे। सूत्रों की मानें तो ई-बाजार में उपज नीलामी के लिए ऑनलाइन टेस्टिंग की जा रही है।
प्रवेश द्वार पर ही हो जाएगी सेंपलिंग- ई-कृषि बाजार की शुरुआत चने की फसल से की जाएगी। ई-नीलामी प्रक्रिया में उपज की स्थिति बताने वाली जानकारी फसल के सेंपलिंग के आंकड़ों से अपडेट की जाएगी। इसके लिए कृषि मंडी के मुख्य द्वार पर ही लैब बनाई गई है। सेंपल के आधार पर ही उपज की बोली के दाम तय होंगे।
टेस्टिंग की जा रही है
ई-कृषि बाजार की तैयारियां लगभग पूरी हो गई हैं। ऑनलाइन डाटा फीड करने के साथ टेस्टिंग की जा रही है। वरिष्ठ कार्यालय से तारीख मिलने के बाद संभवत: 1 अप्रैल से शुरुआत हो जाएगी। राजेश मिश्रा, सचिव, कृषि मंडी, शाजापुर
ऑनलाइन प्रक्रिया की टेस्टिंग करते कर्मचारी।
शुजालपुर के 125 गांवों के किसानों को मिलेगा फायदा
ई-कृषि बाजार के लिए जिले की दो कृषि मंडियों का चयन किया गया था। शाजापुर के अलावा शुजालपुर कृषि मंडी में भी तैयारियां हो चुकी हैं। शुजालपुर मंडी से जुड़े करीब 125 गांवों के 48 हजार किसानों को ई-बाजार में फसल बेचने का मौका मिलेगा। वहीं शाजापुर मंडी के 189 गांवों के करीब 52 हजार किसान देशभर की विभिन्न मंडियों से जुड़ेंगे।
समर्थन मूल्य : अब 9 मार्च तक पंजीयन करा सकते हैं
समर्थन मूल्य पर गेहूं खरीदी के लिए पंजीयन की तिथि सरकार ने अब बढ़ाकर 9 मार्च कर दी है। इससे पहले 13 और बाद में 25 फरवरी कर दी गई थी। अब यह तीसरी बार तारीख बढ़ाई गई है। किसानों के रकबे के सत्यापन का कार्य 10 मार्च तक होगा। जो किसान भाई समर्थन मूल्य पर अपना गेहूं बेचना चाहते हैं, उन्हें पंजीयन कराना अनिवार्य है। पंजीयन के लिए किसानों को आधार नंबर, समग्र आईडी, बैंक खाता नंबर, आईएफसी कोड, मोबाइल नंबर आदि जानकारी देना है। जिन किसानों का आधार नंबर नहीं आया है, उन्हें आधार का पंजीयन कराकर उसका पंजीयन नंबर देना है।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva